**Laura Helena Nordström** (s. 28. tammikuuta 1981) on suomalainen poliitikko ja väitöskirjatutkija.

Ura
---

Nordström on koulutukseltaan valtiotieteen maisteri pääaineenaan yleinen valtio-oppi. Hän aloitti vuonna 2017 tohtorikoulutettavana Helsingin yliopistossa aiheenaan EU-lobbaus. Hän on opintovapaalla vihreiden kansainvälisten asioiden päällikön tehtävästä sekä europarlamentaarikko Heidi Hautalan kotimaan ja kehityspolitiikan avustajan tehtävästä.

Nordström on toiminut Heidi Hautalan avustajana useassa erässä. Hän aloitti avustajana eduskunnassa 2008–2009. Hautalan tultua valituksi Euroopan parlamenttiin, Nordström siirtyi Hautalan kansainvälisen politiikan avustajaksi Euroopan parlamenttiin 2009–2011. Hautalan noustessa kehitysministeriksi Kataisen II hallitukseen, palasi Nordström erityisavustajaksi ulkoasiainministeriöön. Hän toimi myös kehitysministeri Pekka Haaviston erityisavustajana 2013–2014.

Politiikka
----------

Laura Nordström aloitti poliittisen toiminnan ylioppilasliikkeessä vuonna 2003. Hänet valittiin Helsingin yliopiston ylioppilaiden edustajistoon kaudelle 2003-2009 Vihreiden listoilta. Ylioppilaspolitiikassa hän on pitänyt esillä erityisesti opiskelijoiden toimeentuloa ja asumista ja saanut aikaan opintorahan korotuksen vuonna 2007.*lähde?*

Helsingin seudun opiskelija-asuntosäätiön valtuuskunnan jäsen hän oli 2005–2006.

Nordström on ollut myös Reilun kaupan edistämisyhdistyksen hallituksessa 2008. Suomen Nuorisoyhteistyö – Allianssin hallituksen varajäsen 2009.  Hän toimii myös Puolueiden kansainvälinen demokratiayhteistyö Demo ry:n hallituksessa vuodesta 2016 alkaen.

Vihreissä Nordström on toiminut puoluevaltuuskunnan varajäsenenä kauden 2007–2009 ja varsinaisena jäsenenä 2009–2013. Hän on ollut myös vihreiden koulutuspoliittisen työryhmän jäsen 2007–2008, tasa-arvotyöryhmän sihteeri 2009 ja Eurooppa-työryhmän jäsen 2012–2013.

Nordström oli Vihreiden nuorten ja opiskelijoiden liiton puheenjohtaja vuonna 2008 yhdessä Heikki Korpelan kanssa. Hän on ollut myös Suomen ylioppilaskuntien liiton hallituksen jäsen 2007 vastuualueenaan sosiaalipolitiikka ja kehitysyhteistyö ja Helsingin yliopiston ylioppilaskunnan hallituksen jäsen 2006 vastuualueenaan sosiaalipolitiikka ja sukukansa-asiat.

Kunnallisvaaleissa 2008 Nordström oli ehdokkaana Helsingissä, mutta jäi varasijalle 440 äänellä. Vuonna 2009 hän oli yleisten töiden lautakunnan varajäsen ja kaupunginmuseon johtokunnan jäsen. Kunnallisvaaleissa 2012 hän jäi niin ikään varasijalle 480 äänellä. Kaudella 2013–2016 hän toimi sosiaali- ja terveyslautakunnan jäsenenä. Tällä kaudella Nordström sai muun muassa läpi paperittomien terveydenhuollon ja lisärahoituksen neuvoloille. 

Kuntavaaleissa 2017 Nordström sai 610 ääntä ja jäi edelleen varasijalle. Hän piti esillä sosiaali- ja terveysteemoja sekä pyrki palauttamaan ns. yömetro -hankkeen takaisin käyttöön.

Yksityiselämä
-------------

Nordström on naimisissa, ja perheessä on kaksi lasta. Nordström ylläpitää "kasvissyöjänä maailmalla" -verkkosivustoa.

Lähteet
-------

1. ↑  Laura Nordström *Laura Nordström*. Viitattu 18.3.2017.
2. ↑  Laura Nordström *Helsingin yliopiston tutkimusportaali*. Viitattu 9.6.2019.
3. ↑  216 - Nordström Laura *Valtuustovaalit 1.11.–23.11.2017*. Yhteiskunta-alan korkeakoulutetut ry.  Arkistoitu 9.6.2019. Viitattu 9.6.2019.
4. ↑  Laura Nordström Heidi Hautalan eduskunta-avustajaksi *Heidi Hautala*.  23.9.2008. Viitattu 18.3.2017.
5. ↑  Ministerin tiedot *Valtioneuvosto*. Viitattu 9.6.2019.
6. 1 2 3 4  Luottamustehtävät - Laura Nordström *Laura Nordström*. Viitattu 18.3.2017.
7. ↑  Hallitus *Demo Finland*. Viitattu 9.6.2019.
8. ↑  Puoluevaltuuskunta 2007-2009 *Vihreät De Gröna*.  Arkistoitu 15.12.2012. Viitattu 21.10.2013.
9. ↑  Puoluevaltuuskunta 2011-2013 *Vihreät - De Gröna*.  28.5.2007. Viitattu 18.3.2017.
10. ↑  Työryhmät 2012-2013 *Vihreät - De Gröna*.  26.11.2011. Viitattu 18.3.2017.
11. ↑  Yle.fi | Vaalit 2008 tulospalvelu - Helsinki - Helsinki *vaalit.yle.fi*. Viitattu 18.3.2017.
12. ↑  Helsingin vaalipiiri - Helsinki - Puolueiden kannatus *Kuntavaalit 2012 - tulospalvelu | yle.fi*. Viitattu 18.3.2017.
13. ↑  Päätöksenteko *Helsingin kaupunki*. Viitattu 18.3.2017.
14. ↑  Varmavuori, Marjaana: Paperittomien terveyspalvelut laajenevat Helsingissä *Helsingin Uutiset*.  27.11.2013.  Arkistoitu 29.3.2019. Viitattu 29.3.2019.
15. ↑  Päätöstiedote nro 20  13.12.2016. Helsingin kaupunki. Viitattu 29.3.2019.
16. ↑  Yle.fi | Vaalit 2017 tulospalvelu - Helsinki - Helsinki *vaalit.yle.fi*. Viitattu 3.4.2019.
17. ↑  Laura Nordström: Tein valtuustoaloitteen yömetrosta *Laura Nordström*. Viitattu 18.3.2017.
18. ↑  Kasvissyöjänä maailmalla - Laura Nordström *Laura Nordström*. Viitattu 18.3.2017.

Aiheesta muualla
----------------

* Laura Nordströmin verkkosivut.

|  |  |  |  |
| --- | --- | --- | --- |
| 

| * n
* k
* m
Vihreiden nuorten ja opiskelijoiden liiton puheenjohtajat |
| --- |
|  |
| 
* Antero Eerola (1993)
* Vesa Kotilainen (1996–1997)
* Anssi Leino (1998)
* Azar Saiyar (1999–2000)
* Markus Drake (2001–2003)
* Mari Puoskari (2004)
* Olli-Poika Parviainen (2005)
* Tapio Laakso (2006–2007)
* Amu Urhonen (2007)
* Heikki Korpela (2008)
* Laura Nordström (2008)
* Erkki Perälä (2009)
* Sini Terävä (2009)
* Paloma Hannonen (2010–2011)
* Heikki Sairanen (2010)
* Inka Venetvaara (2011)
* Hanna Hakko (2012)
* Aleksi Laine (2012)
* Maria Ohisalo (2013–2014)
* Veli-Matti Partanen (2013)
* Aaro Häkkinen (2014)
* Saara Ilvessalo (2015–2016)
* Ozan Yanar (2015)
* Jaakko Mustakallio (2016–2017)
* Iiris Suomela (2017–2018)
* Sameli Sivonen (2018–2019)
* Amanda Pasanen (2019–2020)
* Brigita Krasniqi (2020–2021)
* Peppi Seppälä (2021–2022)
* Jami Haavisto (2022–2023)
* Selinä Nera (2023)

 |

 |